Atratas

Atratas () – upė šiaurės vakarų Kolumbijoje. Prasideda Vakarų Kordiljeroje, teka Čioko departamentu į šiaurę, tektoninio lūžio dugnu. Vietomis teka Antiokijos departamento pakraščiu. Įteka į Karibų jūros Darjeno įlankos Urabos įlanką. Suformuoja didelę pelkėtą deltą. Slėnis siauras, įsiterpęs tarp kalnų.

Svarbiausi intakai: Truandas, Susija ir Muris.

Atrato smėlyje randama aukso. Upę maitina labai gausios liūtys. Laivuojama nuo Kibdo, 560 km nuo žiočių. Aplink vagą gausu senvagių ir šlapynių.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Iki iškasant Panamos kanalą, buvo planuojama panaudoti Atrato upę sujungiant Ramųjį ir Atlanto vandenynus.

 Šaltiniai 

Kategorija:Kolumbijos upės